মালদ্বীপের উপরাষ্ট্রপতি
মালদ্বীপ প্রজাতন্ত্রের উপরাষ্ট্রপতি হলেন মালদ্বীপ সরকারের নির্বাহী শাখার দ্বিতীয় সর্বোচ্চ কর্মকর্তা যিনি মালদ্বীপের রাষ্ট্রপতির পরে এবং রাষ্ট্রপতির উত্তরাধিকারের সারিতে প্রথম স্থান অধিকার করেন। উপরাষ্ট্রপতি সরাসরি রাষ্ট্রপতির সাথে পাঁচ বছরের মেয়াদে নির্বাচিত হন। ইব্রাহিম মুহাম্মদ দিদি ছিলেন প্রথম এবং একজন নিযুক্ত উপরাষ্ট্রপতি। আর মোহাম্মদ ওয়াহেদ হাসান ছিলেন প্রথম নির্বাচিত উপরাষ্ট্রপতি। রাষ্ট্রপতির মৃত্যু, পদত্যাগ বা পদ থেকে অপসারণের ক্ষেত্রে রাষ্ট্রপতি পদে উত্তরাধিকার সূত্রে উপরাষ্ট্রপতি প্রথম। বর্তমান উপরাষ্ট্রপতি হলেন হোসেন মোহাম্মদ লতিফ যিনি ১৭ নভেম্বর ২০২৩-এ শপথ গ্রহণ করেছেন।